CELEX: 62013CN0593
Language: sk
Date: 2013-11-20 00:00:00
Title: Vec C-593/13: Návrh na začatie prejudiciálneho konania, ktorý podal Consiglio di Stato (Taliansko) 20. novembra 2013 — Presidenza del Consiglio dei Ministri a i./Rina Services SpA a i.

1.3.2014   
            
            
               SK
            
            
               Úradný vestník Európskej únie
            
            
               C 61/2
            
         Návrh na začatie prejudiciálneho konania, ktorý podal Consiglio di Stato (Taliansko) 20. novembra 2013 — Presidenza del Consiglio dei Ministri a i./Rina Services SpA a i.
   (Vec C-593/13)
   2014/C 61/02
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Consiglio di Stato
   
      Účastníci konania pred vnútroštátnym súdom
   
   
      Odvolatelia: Presidenza del Consiglio dei Ministri a i.
   
      Odporkyne: Rina Services SpA a i.
   
      Prejudiciálne otázky
   
   
               1.
            
            
               Bránia zásady Zmluvy týkajúce sa slobody usadiť sa (článok 49 ZFEÚ) a slobodného poskytovania služieb (článok 56 ZFEÚ), ako aj zásady uvedené v smernici 2006/123/ES (1) prijatiu a uplatňovaniu vnútroštátnej legislatívy, ktorá vo vzťahu k spoločnostiam SOA založeným vo forme akciovej spoločnosti stanovuje, že musia mať sídlo na území Talianskej republiky?
            
         
               2.
            
            
               Má sa výnimka podľa článku 51 ZFEÚ vykladať v tom zmysle, že sa vzťahuje aj na činnosť, akou je vydávanie osvedčení súkromnoprávnymi subjektmi, ktoré sa jednak musia založiť vo forme akciovej spoločnosti a pôsobia na konkurenčnom trhu, jednak ich činnosť súvisí s výkonom štátnej moci a z tohto dôvodu musia mať povolenie príslušného orgánu povereného dohľadom, ktorého prísnej kontrole podliehajú?
            
         
      (1)  Smernica Európskeho parlamentu a Rady 2006/123/ES z 12. decembra 2006 o službách na vnútornom trhu (Ú. v. EÚ L 376, s. 36).